जिला संगठन ने मेरी बैट्री डिस्चार्ज कर दी : शर्मा
माखननगर | जब में अन्य जिलों से दौरा कर लौटता हूं तो संगठन कार्यों और सक्रियता देख चार्ज होकर आता हूं। परंतु होशंगाबाद जिले के संगठन ने मुझे डिस्चार्ज कर दिया है। यह बात जनपद भवन में सचिव संघ के जिला सम्मेलन को संबोधित करते हुए संघ के प्रदेशाध्यक्ष दिनेशचंद शर्मा ने कही। उन्होंने जिला सम्मेलन में उपस्थित सचिवों की संख्या पर असंतोष जताया। उन्होंने कहा बल्लभ भवन से लेकर ग्राम पंचायत तक के कर्मचारियों की तुलना में सबसे अधिक काम करने वाला कर्मचारी सचिव होता है। शर्मा ने सचिवों से कहा आप धैर्य रखें सातवें वेतनमान के बाद बड़ी सौगात मिलेगी। इसके लिए संगठन की लड़ाई जारी है।
सचिव संघ संभागीय उपाध्यक्ष बलराम दुबे ने प्रदेश स्तर पर बैठे संगठन पदाधिकारियों पर कोरे आश्वासन देने का आरोप लगाते हुए कहा आज सचिव उदासीन हैं। क्योंकि संगठन में बैठे लोग झूठे आश्वासन दे जाते हैं। हमें कोरे आश्वासन नहीं दिए जाएं। प्रदेश उपाध्यक्ष सरदार सिंह चौरे, संभागाध्यक्ष नरेंद्र सिंह राजपूत, जिलाध्यक्ष सुरेंद्र तोमर, ब्लॉक अध्यक्ष भागवत सिंह पटेल, सिवनी अध्यक्ष विजय यादव, होशंगाबाद अध्यक्ष सुरेंद्र चौहान, सोहागपुर अध्यक्ष भगवान दास रघुवंशी, केसला अध्यक्ष मदन यादव, सचिव पवन श्रोती, लखन सिंह राजपूत ने भी संबोधित किया। संचालन जनपद लेखापाल घनश्याम मीना तथा आभार अध्यक्ष भागवत सिंह राजपूत ने माना।
सचिवों को संबोधित करते प्रदेश अध्यक्ष।
hin_Deva hin_Deva hin_Deva hin_Deva